KCDK-E û TJK-E  eşkerayîyêke daye û venga pêro kurdîstanijan da ke tewrê nawnayîşê 22ê teşrîna verêne bibê.
Eşkerayîye de ame vatene ke dewleta tirke ya îşxalkere 4 parçeyanê Kurdîstanî de hêrişanê xo dewam kena. Dezgehan da zanayene ke Tirkîya bi destê AKP-MHPyî vurîyaye zîndanêk û Erdogan seba pêro dinya gefêko pîl o.
Vengdayîşê KCDK-E û TJK-E wina yo:
''22-23ê teşrîna verêne de verê Konseya Ewropa de ma Erdogan û dîktatorîya ci bi çalakîya roniştişî protesto bikerê. Sey KCDK-E û TJK-E ma do pîya bixebitê, bi pêro hêzê xo roja 22ê teşrîna verêne de  Place Kleber 67000  Strasburg de saete 11:00 de kom bibê û saete 12:00 de ma do verê Konseya Ewropa de nawnayîş bikerê. Sere de Swîsre, Almanyaya Başûre û Fransa de ganî her ca de kurdîstanijî seferber bibê. Ma venga şorişgêr, demokrat, roşnvîr, muxalîf û terefgîranê merdimîye danê ke seferber bibê.''
